London shahridagi 40 qavatli Meri-Eks osmono‘par binosidan odamlarni evakuatsiya qilish ishlari olib borildi. Bu haqda City A.M xabar tarqatgan. Politsiya ma’lumotiga ko‘ra, evakuatsiya xonalardan birida tutun paydo bo‘lgani tufayli amalga oshirilgan. Voqea joyiga 4ta o‘t o‘chirish guruhi yetib kelgan. Hozirda hududda tekshiruv ishlari olib borilmoqda. Bu binoning 33 qavatida turli tashkilotlarning ofislari joylashgan.